Orb Ring NEO

* 1
* 2

"*Ultraman Orb Dark!*"

―Pengumuman transformasi (Mod Orb Dark)

"*(Sperion/Zedcium/Origium) Ray!*"

―Pengumuman serangan istimewa (Mod R/B)

* Tidak aktif
* Orb Dark
* R/B

**Orb Ring NEO** (オーブリングNEO（ネオ） *Ōbu Ringu Neo*) merupakan peranti transformasi Ultraman Orb Dark yang juga berfungsi sebagai alat untuk Ultraman Rosso dan Ultraman Blu. Ia berasaskan Orb Ring yang digunakan oleh Gai Kurenai dan diperoleh dari Kristal Orb Origin apabila dimasukkan ke Gyro.

## Sejarah

### Ultraman R/B

Makoto Aizen telah merekrut beberapa orang yang mempunyai sifat-sifat Gai Kurenai dan menyambungkan mereka ke mesin khas untuk membuka kunci Kristal Orb Origin. Selepas mempunyai orang yang mencukupi, dia menggunakan "kuasa ikatan" mereka untuk memberikan tenaga kepada kristal tersebut lalu menyeru Orb Ring NEO. Dia kemudian menggunakannya untuk berubah menjadi Orb Dark.

Selepas kekalahan pertamanya, Makoto kehilangan Orb Ring NEO setelah ia dirampas oleh Katsumi dan Isami untuk kegunaan mereka. Walau bagaimanapun, Makoto mendapatkannya semula selepas beradik itu dikalahkan oleh Horoboros dan berubah menjadi Orb Dark sekali lagi untuk menyelesaikan kekacauan yang dibuat olehnya sendiri. Walau bagaimanapun, Makoto kehilangan Orb Ring NEO sekali lagi selepas dia dikalahkan oleh Horoboros secara langsung dan alat tersebut terbang menuju ke arah Asahi, membuatkan dia teringat akan alat itu. Asahi kemudian memberikannya kepada Rosso dan Blu semasa mereka melawan Horoboros.

## Fungsi

Orb Ring NEO mempunyai dua mod dengan fungsi dan tujuan yang berbeza. **Mod Orb Dark** (オーブダークモード *Ōbu Dāku Mōdo*) digunakan oleh Orb Dark manakala **Mod R/B** (R／B（ルーブ）モード *Rūbu Mōdo*) digunakan oleh Rosso dan Blu.

* Mod Orb Dark
* Mod R/B

Digunakan oleh Makoto untuk berubah menjadi Orb Dark, Orb Ring NEO bertukar kepada Mod Orb Dark apabila suisnya ditolak ke bawah dan cincinnya mengeluarkan cahaya berwarna ungu.

Standard
* **Transformasi**: Peranti ini berfungsi sebagai peranti transformasi Ultraman Orb Dark. Penggunanya menekan butang tengah sebanyak sekali untuk berubah menjadi Orb Dark.
* **Dark Sperion Ray** (ダークスペリオン光線 *Dāku Superion Kōsen*): Selepas menekan butang tengah Orb Ring NEO, Orb Dark boleh menggunakan versi gelap dari Sperion Ray milik Spacium Zeperion.
* **Dark Stobium Dynamite** (ダークストビュームダイナマイト *Dāku Sutobyūmu Dainamaito*): Selepas menekan butang tengah Orb Ring NEO, Orb Dark boleh menggunakan versi gelap dari Stobium Dynamite milik Burnmite.
* **Dark Zedcium Ray** (ダークゼットシウム光線 *Dāku Zettoshiumu Kōsen*): Selepas menekan butang tengah Orb Ring NEO, Orb Dark boleh menggunakan versi gelap dari Zedcium Ray milik Thunder Breastar.

Dengan Gyro
* **Dark Origium Ray** (ダークオリジウム光線 *Dāku Orijiumu Kōsen*): Versi gelap dari Origium Ray milik Ultraman Orb, dan merupakan Ultra Beam Orb Dark. Untuk mengaktifkan serangan ini, Orb Ring NEO dimasukkan ke AZ Gyro dan pemegang sisinya ditarik tiga kali.

Orb Ring NEO bertukar kepada Mod R/B apabila suisnya ditarik ke atas dan cincinnya mengeluarkan cahaya berwarna biru.

Standard
* **Origium Ray** (オリジウム光線 *Orijiumu Kōsen*): Melalui peranti ini, Rosso dan Blu boleh menggunakan Origium Ray milik Orb Origin.
* **Sperion Ray** (スペリオン光線 *Superion Kōsen*): Melalui peranti ini, Rosso dan Blu boleh menggunakan Sperion Ray milik Spacium Zeperion.
* **Zedcium Ray** (ゼットシウム光線 *Zettoshiumu Kōsen*): Melalui peranti ini, Rosso dan Blu boleh menggunakan Zedcium Ray milik Thunder Breastar.

Dengan Gyro
* **Triple Origium Ray** (トリプルオリジウム光線 *Toripuru Orijiumu Kōsen*): Rosso, Blu dan "aura Orb Origin" menembak Origium Ray. Ia diaktifkan apabila Orb Ring NEO dimasukkan ke R/B Gyro.

## Trivia

* Dalam katalog mainan awal, kedua-dua mod Orb Ring NEO dikenali sebagai **Mod Musuh** (敵モード *Teki Mōdo*) (Mod Orb Dark) dan **Mod Pahlawan** (ヒーローモード *Hīrō Mōdo*) (Mod R/B).
* Orb Ring NEO adalah serupa dengan Spark Lens dari siri *Ultraman Tiga* kerana kedua-duanya merupakan peranti yang dipegang dengan tangan yang bertemakan dada/baju dada seorang Wira Ultra. Spark Lens dan pasangan gelapnya adalah dua peranti yang berasingan, begitu juga dengan Orb Ring NEO berbanding menjadi evolusi Orb Ring.
	+ Selari dengan ulang tahun ke-45 siri *Ultraman Taro*, ia juga sebagai penghormatan kepada Ultra Badge, disebabkan oleh kedua-duanya bersaiz tapak tangan.
* Sama seperti pasangan asalnya, Orb Ring NEO direka dengan menyerupai Pemasa Warna milik Ultraman Orb dan skema warna keseluruhannya.
	+ Mod Orb Dark menggunakan semula beberapa bunyi dari Dark Ring dan ayunan transformasi yang menyerupai Orb Slasher. Orb Ring NEO juga terkenal dibandingkan dengan pemotong piza kerana reka bentuknya.
	+ Makoto ditunjukkan menyeru Orb Ring NEO dua kali dari kristalnya, sedangkan ia kekal dalam mod asal ketika dipegang oleh Minato beradik.
* Menurut pengarah Masayoshi Takesue, Orb Ring NEO beransur-ansur menjadi alat yang penting sebagai kunci peringkat pertengahan cerita dan tidak lama lagi akan menjadi salah satu penekanan utama dalam pertengahan episod.
* Setiap kali Makoto atau Katsumi cuba menggunakan Orb Ring NEO, ia sudahpun berada dalam mod yang bertentangan sebelum mereka menukar mod tersebut (dalam peristiwa Katsumi, dia menukarnya ke Mod R/B sebelum menembak Horoboros walaupun alat itu tidak pernah kembali ke mod Kristal R/B). Ini mungkin bertujuan untuk pemasaran produk sahaja.

## Lihat juga

* Orb Ring (Pendahulu)
* Ultra Zero Eye NEO (Alat transformasi lain yang mempunyai fungsi yang serupa)